Sarikata oleh Sanzoryu
Saya tak tahu siapa saya.
Bukan sahaja kisah tentang siapa saya, tapi siapa sebenarnya saya.
Saya yang... sebenar.
Saya dah merahsiakannya selama 20 tahun.
Dua puluh tahun!
Bersembunyi.
Saya patut ada di sisi dia, saya patut bantu dia dulu.
Kami patut buat semua perkara bersama-sama, sebagai kembar.
Kami kembar seiras. Terikat.
Dan hubungan ini sangat kuat sehingga ia merenggangkan kami.
Ia memisahkan kami.
Rahsia yang saya perlukan jawapannya ada dalam kepala Marcus.
Tapi ia sangat dalam di mindanya.
Jadi ia hampir kelihatan
terburu-buru
dalam mengetahui akan perkara itu bila kita membuka ingatannya.
Ianya kotak Pandora. Sama ada kamu buka atau tidak.
Tapi...
adakah ia akan membantu saya? Ia satu peluang.
Peluang yang saya dah sedia untuk ambil.
Saya-- Saya sedarkan diri.
Saya ingat lagi waktu membuka mata saya
dan melihat sekeliling bilik itu,
cuba meneka di mana saya berada.
Kemudian saya nampak kembar saya,
yang saya terus cam.
[Marcus] Alex, ini saya!
[Alex] Dia duduk di atas katil sebelah saya...
[Marcus] Jangan risau.
[Alex] ...dan saya kata,
"Helo, Marcus."
Saya rasa perkara utama dalam memiliki kembar adalah kamu takkan keseorangan.
Dan ia perkara terbesar untuk dimiliki.
Jadi apa saja yang berlaku dalam hidup kamu,
kamu akan selalu ada sebahagian diri kamu di sisi.
[Alex] Walaupun...
saya tak pasti apa yang berlaku di sekitar saya,
Saya 100% pasti yang dia adalah kembar saya dan saya boleh percayakan dia.
Kemudian saya beralih pandangan kepada seorang wanita
yang lebih dekat dengan katil daripada orang lain...
dan dia agak histeria
bila tahu saya dah sedar.
"Helo, helo, Ali, kamu dah sedar. Kamu dah sedar. Macam mana dengan kamu?
Ini saya, ini saya."
Dan saya berfikir, "Saya tak tahu keadaan saya.
Dan saya tak kenal siapa kamu."
"Kamu ingat saya. Kamu ingat saya. Kamu tak ingat saya ke?
Kamu mesti ingat saya, kamu mesti ingat saya!"
Dan asyik mengulang-ulang ayat itu.
Saya kata pada Marcus, "Siapa dia?"
Dan dia kata...
"Dia ibu kita."
Dan Marcus kata pada saya,
"Kamu betul ke tak tahu yang itu adalah ibu kita?"
Dan saya kata, "Tidak."
Kemudian dia kata pada saya, "Baik, kamu tahu siapa kamu?
Dan apa nama kamu?"
Dan saya mula bingung sebab saya tak tahu apa-apa.
Saya tak tahu di mana saya berada.
Tempat saya tinggal.
Saya tak tahu apa yang terjadi pada saya.
Nama sendiri pun saya tak tahu.
Segalanya dah hilang.
[Marcus] Bayangkan ruang kosong yang hitam.
Kamu kehilangan segalanya dalam hidup kamu...
dan kamu bermula dari sebuah kanvas hitam.
Bayangkan betapa menakutkannya perkara itu.
Doktor terangkan yang dia dah memakai topi keledarnya tapi ia tercabut
dan, jadi, waktu dia jatuh ke jalan raya,
dia terhentak kepalanya pada jalan dan bukan dengan topi keledarnya.
Itu telah membawa dia ke dalam koma.
Mereka tidak pasti
jenis kerosakan otak apa yang dia alami.
[Alex] Ibu saya datang jemput saya.
Dia kata, mungkin tiga ke empat kali sebelum kami masuk ke dalam kereta,
"Kamu ingat siapa saya bukan?" Dan saya macam, "Tak, saya tak ingat."
Saya kata, "Ke mana kita nak pergi?" Dia kata, "Kita pulang ke rumah.
Ibu bawa kamu pulang, pulang ke rumah."
Jadi saya duduk dalam kereta dengan seorang yang sangat asing,
memandu ke suatu tempat. Tak tahu ke mana perginya.
Saya diberitahu, "Ini rumah kamu. Di sinilah kamu tinggal."
Ia ada jalan berbatu. Jalan berbatu yang luas.
Rumah itu agak besar,
membuat saya rasa bimbang ketika melihatnya.
[Marcus] Dia dalam kesamaran. Dia tak tahu di mana dia berada.
Dia tak tahu apa-apa.
Walaupun umurnya dah 18,
dia ada fikiran seperti ... budak sembilan tahun.
Saya ingat lagi waktu berjalan masuk ke dapur dan menerangkan, "Ini adalah dapur,"
kemudian bilik air dan lepas itu saya bawa dia ke...
dalam biliknya.
"Belah kiri ini katil kamu, dan katil saya belah kanan."
[Alex] Saya cuma diberitahu
yang "Ini rumah kamu.
Ini adalah ibu kamu."
Saya tak tahu yang itu.
Kepala saya kosong.
Maksud saya, kalau orang lain,
mereka akan ingat memori pergi bercuti,
mereka akan mengingat jatuh dari basikal buat pertama kali,
ciuman pertama mereka, kali pertama mereka jatuh cinta.
Itulah perkara yang membentuk siapa diri kamu.
Dan sebenarnya kamu perlukan ingatan-ingatan tersebut.
Saya tiada apa-apa langsung nak diingat.
[Alex] Ia agak jelas...
...bahawa ibu bapa saya tak tahu nak menghadapi keadaan saya.
Ayah saya, saya tak-- Dia sangat tak ramah.
Dia tak peluk saya atau apa-apa yang seperti itu.
Dia cuma salam tangan saya dan katakan dia adalah ayah saya.
Dia tak pernah datang ke hospital.
Tak.
Dia tak pernah-- Dia tak pernah datang.
Ibu saya tak mahu percaya
yang saya dah hilang ingatan.
Ianya... cuma, bagi dia, tak masuk akal.
Bagi seorang anak tidak mengenali siapa ibunya.
Dan dia tak mahu percayakannya.
[Marcus] Boleh kamu bayangkan,
anak kamu sedarkan diri dan tak kenal siapa kamu.
Mana-mana ibu pun pasti akan rasa tertekan.
Ia betul-betul sangat menghiris perasaannya.
[Alex] Jadi saya memang sendirian, di dalam rumah itu tanpa sebarang sokongan
kecuali dari kembar saya.
Dia tahu. Dia memahami.
Saya tak perlu jelaskan apa-apa padanya.
Dia tidak membuatkannya sukar untuk saya. Dia berikan semua yang saya perlukan.
Kalau dia tak kenal siapa saya, dan dia tak kenal kembar dia,
maka dia akan bersendirian dalam dunia ini seumur hidupnya.
Tapi dia tak bersendirian dalam dunia ini. Dia ada saya.
[Alex] Ada banyak sungguh untuk dipelajari.
Dia berikan saya informasi asas dengan sangat pantas,
tentang rutin harian, "Ini adalah dapur. Ini adalah TV. Ini adalah meja."
[Marcus] Saya perlu tunjukkan mana semua bajunya,
macam mana nak memakai kasut, ikat tali kasut dia, buat roti bakar.
Dia terus-menerus mengajar saya.
Dan saya ikut saja semuanya.
Bila dia kata dia tak tahu tentang sesuatu,
saya beritahu apakah benda itu.
Kemudian mula membuat perkara yang lebih sukar
macam, "Wow, apa benda tu?"
Beberapa minit pertama agak pelik,
kemudian saya sedar saya sebenarnya mampu melakukannya.
Saya boleh menunggang basikal.
Itu adalah sesuatu yang dia memang pandai, yang saya ingat.
Tapi mestilah, dia tak tahu ke mana dia nak pergi.
Jadi kita akan ke luar rumah dan semuanya jadi kosong kembali.
[Alex] Dunia ini nampak sangat menakutkan.
Tapi dengan dia...
segalanya terasa mudah sedikit.
Tuan-tuan dan Puan-puan!
[Alex] TV adalah pembuka mata bagi saya.
Semua siaran adalah baru, walaupun rancangan Tom and Jerry.
Dalam satu hal, saya cuba mempelajari sebanyak informasi yang mungkin.
Hal yang lain pula, saya cuba menyesuaikan diri dengan keluarga saya
dan situasi yang sedang berlaku.
Dan ada juga siaran makan tengahari Ahad yang sempurna dengan semua orang duduk keliling meja
untuk permainan Oxo Cube, dan ia nampak menggembirakan.
Dan saya cuma bayangkan
mesti semua keluarga sama seperti itu sebab saya nampak ia dalam TV.
Lama-lama saya sedar Ibulah pusat bagi dunia baru saya.
Dia wanita yang agak tinggi.
Tingginya lebih enam kaki,
dan dia ada tangan yang agak besar dan kaki yang sangat besar.
Kaki yang tersangat besar.
Dia seorang yang sangat menyeronokkan.
Dia suka tiba-tiba menari di dapur.
Dia akan datang ke bilik dan katakan, "Dan kita semua berada di sini.
Saya di sini, semua, saya di sini."
Dia macam, "Ha, ha, ha, ha, ha."
Dia akan ketawa begitu.
Lebih kuat dari yang biasa.
[Alex] Ibu mewarisi sekumpulan anjing Chihuahua.
Dan dia selalu memakaikan baju pada mereka.
Mereka ada bajunya sendiri, topi-topi kecil,
kot kecil, dan, um... itulah dunia Ibu.
Sebelum kemalangan tu, kami berdua benci anjing-anjing tu.
Kami pernah panggil ia tikus berkaki.
Tapi Alex, bila dia pulang ke rumah, dia suka pula dengan Chihuahua tu.
Saya agak suka dengan anjing itu,
sebab saya fikir mereka agak comel, saya tak pernah lihat sebelum ini,
yang mana tiada siapa lagi yang minat dengan anjing-anjing tu.
Saya masih tak boleh tahan dengan mereka. Makhluk kecil yang teruk.
Jadi saya dah 'membesar' dengan cepat dalam masa sebulan,
dari, mungkin fikiran kanak-kanak enam tahun kepada.. fikiran awal remaja,
anggaran 14, 15 tahun, dalam masa yang singkat itu
saya sekarang perlu pergi ke tahap yang lebih tinggi.
Dan waktu itulah saya mula bertanya Marcus tentang soalan peribadi.
Siapa, siapa saya sebenarnya?
Jadi saya mula tanya Marcus tentang zaman kanak-kanak kami.
Dia tanya, "Ke mana kita pergi bercuti dulu?"
Dan saya jawab, "Oh, kita akan pergi ke Perancis
untuk percutian di pantai."
"Oh, baiklah, seronok ke?" "Oh, yeah, ianya seronok.
Kita pergi ke pantai itu, kita akan makan aiskrim.
Kamu suka aiskrim kamu dengan kepingan coklat di atasnya."
"Oh, baiklah, itu seronok."
[Alex] Marcus tunjukkan gambar kami berdua sedang bercuti,
dan ia nampak seronok. Dan kami macam,
budak biasa yang membina istana pasir di tepi pantai.
Jadi saya anggap itulah yang kami lakukan setiap tahun.
Dia tunjukkan saya gambar-gambar.
Dan saya menggabungkannya.
[Alex] Dia akan bagi saya sekeping gambar..
dan saya akan wujudkan memori tentang
dua budak lelaki yang gembira di pantai.
[Marcus] Apa yang saya buat sebenarnya adalah
memasukkan semula ingatannya dan memberikan dia...
zaman kanak-kanaknya semula
dan menjawab persoalan bermula sejak dia masih bayi
sehinggalah berumur 18 tahun.
[Alex] Bila kamu tiada ingatan langsung, dan kamu peroleh sedikit cebisan maklumat,
kemudian sedikit maklumat bagi satu percutian
sangat bermakna bagi saya kerana hanya itulah yang saya ada.
Jadi cebisan-cebisan kecil ini
menjadi bangunan teguh bagi jati diri saya yang baru.
Dan hidup saya nampaknya baik saja.
Kehidupan yang Marcus tunjukkan pada saya, yang telah saya bayangkan sendiri
adalah kami sebuah keluarga yang istimewa yang tinggal di perumahan sebuah wilayah
bersama ibu bapa yang sangat normal.
Majlis makan malam di sekitar rumah dan semuanya nampak elok.
Dia melukis gambaran yang indah.
[Marcus] Mempelajari peraturan dalam rumah itu lebih sukar.
Kami tak dibenarkan naik ke tingkat atas.
Kami tak makan bersama ibu bapa kami.
Kami tak dibenarkan memiliki kunci pintu depan.
Dan sejak umur...
Saya rasa... 14 tahun,
kami tinggal di stor di laman itu.
Agak kelakar sebab kami suka tinggal di stor itu
sebab ianya kawasan kami.
Yeah, ianya-- ianya, um...
ia rumah yang mengelirukan bagi saya.
Ada banyak barang perhiasan di mana-mana.
Setiap almari penuh, setiap bangsal penuh,
setiap loteng penuh, setiap garaj penuh.
Dan ada bahagian dalam rumah yang kamu tak dibenarkan masuk,
dan kamu tak boleh masuk tanpa izin.
Terutamanya bahagian Ayah saya.
Kamu tak boleh masuk ke biliknya melainkan kamu dipanggil.
Dia lelaki yang agak menakutkan, dan dia ada sedikit panas baran.
Dia akan menjerit dengan kuat dan bang! Dia akan hentak meja
di ruang makan... saya masih ingat terutamanya meja makan itu.
Ada sebuah meja makan yang sangat besar,
di tengah-tengah rumah, dan dia akan hentak meja itu.
Kemudian dia akan tinggalkan kamu.
Marcus cuma arahkan saya,
"Jangan terlibat. Biar dia buat hal dia.
Dan bersopan. Sentiasa sopan dan panggil dia Encik."
[Marcus] Saya ingat lagi dia asyik tanya kenapa kami kena berbuat begitu.
Dan saya cuma cakap, "Sebab itulah...
Itulah yang kamu lakukan dalam keluarga."
[Alex] Kembar saya, pada masa itu, ada beritahu saya yang keluarga kami
dari latar belakang aristokratik.
Ia sangatlah normal bila rumah kami penuh dengan panggilan
encik, cik puan, tuan, puan-puan.
Dan begitulah kami hidup.
Saya tak pernah fikir, "Ini ganjil,"
sebab semuanya normal pada saya.
♪ La, la, la, la, la, la ♪
Ia tersangatlah normal jika mempunyai ibu bapa seperti kami.
Ia tersangatlah normal untuk tinggal di kawasan terpencil.
Jadi saya tak pernah persoalkan apa-apa.
Sebab apa yang normal sebenarnya?
Normal adalah apa yang kamu kenal. Dan normal adalah hakikat keluarga kamu.
[Alex] Saya ada kisah saya.
Saya ambil dari kembar saya.
Dan jadikan ianya milik saya sendiri,
dan saya bawa ia ke dalam dunia bersama saya.
Pesta! Yeah!
[Alex] Selepas beberapa bulan, Marcus memutuskan bahawa dah tiba masa untuk jumpa semua kawan saya.
Jadi kami pergi ke pub.
Itu satu lagi langkah yang besar.
Bila kamu seorang remaja,
kamu tak mahu jadi berbeza dari orang lain.
Kamu tak mahu terasing, kamu mahu jadi sama seperti mereka.
Tapi semua orang kenal kamu dan kamu tak kenal mereka.
Dan itu agak... agak membimbangkan sebenarnya.
Saya jadi terpegun.
Orang kata, "Oh, yeah, taklah teruk sangat hilang ingatan ni."
Tapi memang teruk.
Saya tiada apa nak bersandar.
Saya tiada... tiada apa nak difikirkan untuk menenangkan diri
selain dari Marcus.
Jadi saya dan Marcus buat suatu sistem bersama-sama
di mana saya boleh berjumpa dengan orang
tanpa mereka sedari bahawa saya tak tahu siapa mereka.
[Marcus] Kami akan pergi ke rumah kawan untuk makan malam.
Kami akan berdiri di luar pintu dan dia akan kata, "Baik, okey, ingatkan saya."
Bagi saya nama mereka lagi. Macam mana rupa mereka?
Bagi saja saya sedikit gambaran yang cepat, sedikit sinopsis bagi setiap orang.
Ini Dave, ini John, ini Chris. Kemudian mereka akan buka pintu,
"Oh, hai. Sungguh gembira melihat kamu."
Dan orang tak pernah tahu.
[Marcus] Dan semua orang akan fikir, "Ah, Alex sihat saja, tengoklah.
Dia kenal semua orang di sini. Dia tahu apa yang sedang berlaku."
Tapi semua tu tak betul.
Saya cuma mengajar dia selama 10 minit di luar.
Tapi lepas tu dia kata, "Oh, ya, dan kamu ada teman wanita."
Saya terfikir, "Oh, saya ada teman wanita, bukan?"
Dia, um... dia sangat baik. Dan dia tak perasan sangat
yang saya tak ingat siapakah dia.
Lawak yang kami selalu buat
adalah saya hilang teruna saya kepada perempuan yang sama sebanyak dua kali.
[Marcus] Dia tergila-gila dengan fotografi,
sebab dia jadi takut kalau dia hilang ingatan barunya.
Saya cuma ambil gambar orang berseronok.
Saya ambil gambar di pesta yang kami pergi,
orang yang kami jumpa, tempat yang kami pergi.
Saya nak abadikan setiap saat,
setiap bulan, setiap tahun seumur hidup saya.
[Alex] Kita semualah, kita akan ambil gambar kenangan indah
daripada benda lain.
Kita semua buat begitu.
Kita ambil gambar di majlis perkahwinan. Kamu takkan ambil gambar di majlis pengebumian.
[Marcus] Ayah dah nak mati,
dan dia ada kanser.
Um...
pankreas.
Dan saya ingat dia panggil kami ke bilik kerjanya,
dan dia mula meminta maaf atas kelakuannya dan atas perkara yang dia telah lakukan.
[Alex] Dia kata adakah kami akan memaafkan dia sebelum dia mati?
Jadi saya kata, "Ya."
Alex boleh kata apa yang dia mahu.
Maksud saya dia budak yang baik, dan dia menganggap yang baik-baik saja tentang Ayah.
[Alex] Kemudian Marcus berdiri di situ dan berkata,
"Tak, saya takkan maafkan kamu."
Saya pusing dan keluar dari bilik itu.
Saya ingat lagi berjalan keluar dari bilik itu dengan dia
dan saya-- saya kata, "Kenapa kamu buat begitu?
Kenapa kamu katakan 'tidak' kepada seorang yang dah nak mati, hajat terakhirnya?
Dia dah nak pergi. Maafkanlah dia."
Dia kata, "Tak, saya takkan. Untuk apa?"
Saya kata, "Sebab dia minta.
Dia minta kita maafkan dia. Kenapa kamu tak boleh buat begitu?"
Dia kata, "Tidak". Dia kata lagi, "Susah nak cerita. Saya tak mahu maafkan."
[Alex] Lepas itu, beberapa hari kemudian, dia meninggal dunia.
Sebaik saja Ayah meninggal dunia,
saya fikir perkara dalam rumah itu akan berubah,
sebab dia yang pembuli, dia yang buat peraturan.
Jadi, waktu saya masuk umur 20an,
saya fikir kami boleh dapat akses ke dalam rumah kami, kami akan dapat kunci untuk rumah kami,
kami boleh masuk dan makan bila-bila yang kami mahu. Muncul bila-bila kami mahu.
Semua peraturan tu dah keluar dari tingkap. Ayah dah tiada sekarang.
Saya sedar dengan cepat bahawa peraturan itu masih belum berubah.
Ia menjadi lebih ketat.
Ibu masih tak mahu kami memiliki kunci rumah.
Tapi saya tanya Marcus tentang itu, dan dia cuma beritahu jangan risau.
Jadi saya tak kisahlah.
Dan saya terus kepada lima tahun kemudian,
dan di situlah Ibu, terbaring di bawah tangga, tak sedarkan diri.
[Marcus] Dia ada tumor otak di kepalanya
yang membawa maut.
[Alex] Saya rasa semua itu sangat menyedihkan.
Saya membesar dalam keadaan saya menyayangi Ibu saya.
Dan, jadi rapat dengan dia.
Dia kata dia akan merindui kami,
dan, um... yang dia menyayangi kami.
Dan pada ketika itu... dia pergi begitu saja.
Saya hanya menangis
dalam tempoh yang agak lama.
Tapi Marcus tak menangis.
Tiada emosi langsung.
[Marcus] Saya rasa...
kosong.
Saya tak rasa bersalah kerana tak rasa apa-apa,
Saya tak rasa sedih. Saya tak rasa...
lega. Saya cuma tak rasa apa-apa.
[Alex] Saya kenal sangat kembar saya.
Kami ni kembar. Kami tahu segalanya tentang satu sama lain,
tapi dia hadapi situasi ini dengan cara yang sangat berbeza dari saya.
Dan ia sangat mengganggu fikiran saya.
Selepas pengebumian, kami kembali ke Duke's Cottage
dan berjalan pulang ke rumah kami dengan kunci kami.
Dan kami mula mengemas rumah yang besar ini dengan persekitarannya,
yang penuh dengan barangan.
Kami mulakan dengan tingkat bawah, buang barang-barang,
dan sampai sekarang kamu akan jumpa botol jem
penuh dengan wang kertas 50 paun.
Lepas itu ada beberapa lagi wang kertas yang terikat di belakang langsir.
Dan saya mula berfikir, “Itu agak pelik.”
Dan kami masuk ke bilik mandi.
Ada satu bilik mandi ni yang ada satu almari besar
penuh dengan mainan seks.
Saya dan Marcus melihatnya. Saya sangat, sangat terkejut.
Tapi dia tak tunjukkan banyak emosi,
cuma terus menenangkan saya,
"Jangan pedulikan pasal tu, letakkan ia ketepi. Mari teruskan."
Dan bila kami naik ke loteng,
di situlah zaman kanak-kanak kami.
Semua buku sekolah kami, semua baju kami masa bayi.
Kemudian berkotak-kotak hadiah
yang diberikan pada kami pada setiap hari Krismas dan setiap hari lahir
dari bapa angkat kami, makcik-makcik, pakcik-pakcik.
Kami sambut setiap hari lahir dan Krismas tanpa sebarang hadiah dari sesiapa.
Ibu simpan setiap satu darinya.
Ia membuatkan ibu saya ni lebih merumitkan.
Siapa wanita ini? Apa yang saya tak tahu pasal dia?
Dan kami mula mengemas bilik Ibu.
Kami berada di belakang sebuah almari,
dan kami menyelak semua baju dan kot tu,
dan di belakangnya kami jumpa pintu rahsia kepada sebuah lagi almari dalam almari.
Mestilah, ia berkunci. Jadi kami perlu mencari kuncinya.
Dan di dalam itu ada sekeping gambar
saya dan Marcus,
berumur dalam 10 tahun, dan kami bogel
serta kepala kami dipotong.
Ia terlalu pelik. Ia sangat, sangat aneh.
Apa yang ibu buat
dengan gambar bogel saya dan Marcus dengan kepala kami terpotong?
Saya hanya.. tak tahu apa nak buat.
Saya...
tak tahu apa nak buat.
Tidak.
Marah gila.
Saya terlalu marah gila.
Jesus.
Boleh saya dapat secawan teh?
[Marcus] Saya, dari hari pertama, mula untuk mencipta
kehidupan yang berbeza untuk Alex dari apa yang sebenarnya kami lalui.
Saya melukis gambaran sebuah keluarga yang normal. Kami tinggal dalam rumah yang baik.
Ibu bapa kami baik, orang yang baik.
Tapi semua itu tak betul.
Ia sebuah khayalan yang saya cipta untuk dia.
Dan semakin lama ia berterusan, semakin besar khayalan tersebut.
Waktu Alex pulang dari hospital,
dia tak kenal siapa ibunya.
Dia tak kenal rumahnya. Dia tak kenal bilik tidurnya.
Dia tak kenal teman wanitanya. Dia tak tahu dia tinggal England.
Dia tak tahu... apa-apa.
Tapi dia kenal... saya.
Dia tahu siapa saya.
Kalau kamu ada satu hakikat saja dalam minda kamu,
satu perkara yang kamu tahu 100%, satu perkara yang menjadi milik kamu,
milik kamu sendiri, bukan sesuatu yang orang lain berikan,
kamu kemudian cipta segalanya di sekitar hakikat itu.
Dia perlu percayakan saya sebab dia tiada siapa lagi untuk percaya.
Tanpa saya, dia tiada apa-apa.
Maka saya mulakannya, waktu dia pulang, dengan perkara asas.
Siapa ibu bapa kamu, di mana bilik kamu, di mana barang kamu.
Dan kami lakukannya berdasarkan asas itu. Ia cuma satu fakta dengan satu fakta lagi.
Hanya selepas enam bulan saya buat begitu, barulah saya sedar
yang saya mengawal apa yang dia tahu dan apa yang dia tak tahu.
Sebab semua yang saya beritahu dia, dia akan terima dan percayakannya.
Jadi, sebagai contoh, dia akan tanya
ke mana keluarga kita pergi bercuti.
Sebenarnya kami tak pergi bercuti mana-mana bersama keluarga.
Dan kalau kami pergi bercuti pun, kami akan pergi dengan keluarga orang lain.
Kami tak pernah pergi dengan ibu bapa kami. Tapi saya tak mahu beritahu dia begitu,
sebab itu sangat menyedihkan dan sangat tak normal.
Jadi daripada mengatakan,
"Oh, kita tak bercuti bersama keluarga sebab ibu bapa kita ni tak guna."
Saya kata, "Yeah, kita bercuti bersama keluarga setiap masa."
Ini adalah gambar dalam satu percutian keluarga di Perancis.
Ayah saya cakap bahasa Perancis. Nampaknya ia kena dengan situasi.
"Ah, baik, itu seronok."
Dan saya dapat jumpa gambar kami di sebuah pantai.
Dan itu seperti memuaskan hatinya.
Dia tak kata, "Kita pergi dengan Ibu ke?" "Kita pergi dengan Ayah ke?"
"Kita sekeluarga pergi ke?”
Dia tak tanya soalan macam tu,
dan saya tak berikan perinciannya.
Saya akan berikan dia gambar.
Imaginasinya buat semuanya.
Saya beri dia album gambar dengan ingatan yang menggembirakan,
detik-detik bahagia.
Tanpa apa-apa kedukaan.
Saya cuba untuk tidak mengada-adakan cerita. Saya cuma tak beritahu beberapa benda.
Kalau dia mula mempersoalkan tentang apa yang saya beritahu,
semua benda ini akan musnah,
dan dia akan dapat tahu apa yang sebenarnya berlaku di sini.
Tapi kamu kena ingat, dia kehilangan semua ingatannya.
Jadi saya tak dipersoal tentang apa-apa langsung.
Jadi kalau saya kata kita ada bercuti bersama keluarga, maknanya kita ada pergilah.
Noktah. Dia takkan tanya lagi.
Dan saya buat begitu sehinggalah dia berumur 32 tahun.
Dia percaya buta-buta dengan segala yang saya beritahu dia.
[Alex] Itulah kunci kepada semua ini...
kebolehpercayaan.
Saya tiada sebab untuk tak percayakan dia atau mempersoalkan dia.
Jadi itulah-- macam itulah ini--
Ramai orang fikir, mereka tak boleh percaya bahawa ini boleh berlaku.
Tapi kalau kamu percaya buta-buta, ia boleh berlaku.
Saya tiada sebab nak meragui dia, bukan?
[Marcus] Pada asalnya, ianya mudah saja
sebab saya ada semua jawapannya.
Tapi bila waktu berlalu, soalannya semakin merumitkan,
soalannya lebih berarah,
kemudian kamu perlu ingat semula
apa yang kamu belum beritahu dia, mengingati apa yang kamu dah beritahu dia.
Jadi ia memaksa diri ini untuk betul-betul...
berbohong.
Jadi dia akan tanya, "Adakah ibu kita ibu yang baik?"
Dan saya akan kata, "Yeah, ibu kita baik saja." Dan soalan itu berakhir di situ.
Kamu akan kata pada saya, "Itu bukan jawapan yang baik.
Apa yang saya boleh faham dari, 'Ibu kita baik saja.'
Saya mahu lebih lagi. Macam mana perangai dia? Macam mana dia jaga kita?
Adakah dia sayang kita? Adakah dia seorang ibu yang baik sebelum ni?"
Tapi dia tak tanya langsung soalan-soalan sebegitu.
Dia cuma nak tahu, "Ibu saya baik tak?" "Ya, dia baik."
Baguslah. Masukkan itu dalam bank ingatan. Teruskan.
[Alex] Sangat mengagumkan yang saya tak pernah perasan yang cerita itu berterabur.
Saya tak percaya saya tak pernah berhenti sebentar untuk kata pada dia,
"Semua fakta itu tak selari."
Seluruh tempoh 20an saya tak pernah mempersoalkannya.
[Marcus] Sebaik saja saya masuk dalam keadaan itu,
iaitu untuk tidak memberitahu kebenarannya...
Saya tak boleh nak berhenti.
Kemudian ia semua sampai
pada satu ketika yang mana saya perlu terikat dengan apa yang saya dah beritahu dia.
Sebab kalau tidak, saya perlu mengaku pada dia yang saya reka
sebuah kehidupan yang tak pernah wujud.
Menipu pada adik-beradik kamu pasti ada akibatnya.
Dan ia mengubah cara kamu melihat diri kamu.
Saya berbohong pada kawan rapat saya, pasangan saya, kembar saya,
setiap hari. Dan perasaan bersalah melakukannya adalah sangat besar.
Tapi memberitahu dia akan kebenarannya
adalah seribu kali lebih teruk daripada berbohong padanya.
Jadi nahaslah saya kalau saya beritahu, dan nahaslah saya kalau tak beritahu.
Jadi saya perlu memilih antara dua itu.
Dan pada akhirnya, saya memilih,
untuk tidak memberitahu dia apa yang dah berlaku pada zaman kanak-kanak kami.
[Marcus] Kita semua suka berfikir yang
kita boleh kenal siapa pedofilia bila mereka berjalan dalam sebuah bilik,
sebab ia tertulis pada diri mereka.
Tapi realitinya, ia bukan begitu.
Ibu saya mendera kami secara seksual
bermula dari umur 12 atau 14 tahun.
Dan kenapa kamu mahu beritahu kisah itu?
Maksud saya, apa tu? Maksud saya itu adalah sesuatu...
kalau saya beritahu kamu hari ini
bahawa itu yang terjadi waktu kamu kecil, yang kamu tak tahu langsung,
ia akan memusnahkan kehidupan kamu.
Kenapa kamu rasa ianya perlu
untuk memberi kepada seorang remaja 18 tahun yang terganggu emosinya,
maklumat yang dia tak mampu tangani
dan bukan keperluan untuk dia mengetahuinya?
Dan kalau saya di tempat dia, saya anggap dia...
Saya anggap dia akan buat perkara yang sama.
Saya mahu dia buat perkara yang sama. Saya akan marah kalau dia tak buat begitu.
Dan saya sememangnya rasa itu tindakan yang baik.
Ada orang yang akan kata, "Yang benar adalah kebenarannya,
dan kamu patut dah beritahu dia. Dan dia perlu pergi ke terapi,
dan dia perlu hadapi semua benda tu seumur hidup dia.
Bukan hak kamu berlagak seperti Tuhan. Dan kamu tak berhak
untuk-- untuk sembunyikan perkara itu."
Tapi bagi saya, apa yang saya rasa,
Saya memiliki perasaan itu... dan ia satu perasaan yang hina.
Dia tiada perasaan itu.
Dia tak tahu apa rasanya untuk merasai seperti itu.
Saya berikan dia hadiah untuk tidak mengetahui semua itu.
Jadi, bagi saya, itu pastinya adalah anugerah.
Ia pastilah sesuatu yang berharga,
yang mana-mana manusia pun akan berikan kepada orang yang dia sayang.
Sesiapa pun akan buat begitu.
Saya dah menjalani hidup seperti ini demi Alex
selama bertahun-tahun,
buat semua perkara yang saya patut buat
yang bersesuaian dengan jalan cerita yang saya beri padanya.
Pada hari lahir Ibu, kami akan tiba di rumah, kami semua berpelukan dan cium pipi.
Saya tak tahu apa yang Ibu sedang fikirkan.
"Saya dah musnahkan kehidupan budak-budak ni,
dan mereka di sini menyanyikan lagu Hari Lahir pada saya."
Kami akan buat kek, dan kami semua akan bergurau, dan menyanyi,
dan kami semua buat perkara yang kami patut lakukan dalam sebuah keluarga.
Alex lakukan apa yang diberitahu dalam buku cerita.
Dia buat apa yang dikatakan dalam filem.
"Pergi cium pipi Ibu kamu. Pergi cium pipi wanita ini."
Dan saya lihat dari tepi.
Kesakitan dan kesengsaraan dalam diri saya ini ingin meledak!
Dan kuasa untuk membuatkan perasaan itu pergi
sangat degil dan sangat kuat
sehingga saya mula percaya realiti yang saya ciptakan itu.
Saya perlu rasakan bahawa ia tidak pernah terjadi pada saya.
Alex hilang ingatannya secara tak sengaja.
Dan saya hilang ingatan saya secara sukarela.
Dan ia memang bagus. Saya rasa bebas.
Dan saya boleh hindarkan semua perkara yang Ibu telah lakukan pada saya.
Dan semua kesakitan yang dia dah lakukan pada saya.
Dan semua perasaan malu itu.
Kamu rasa dimalukan.
Kamu rasa kotor.
Kamu rasa digunakan.
Dan semua itu hilang.
Tiba-tiba saya ada zaman kanak-kanak yang seronok.
Tiba-tiba saya ada ibu bapa yang baik.
Kemudian tidak didera.
Tapi semua khayalan itu tak pernah berlaku pada saya sebenarnya.
Jadi saya membantu Alex untuk tidak memiliki zaman kanak-kanak itu,
dan saya membantu diri saya juga pada masa yang sama.
Dan ianya menakjubkan.
Kalau saya pejam mata dan betul-betul fokus,
mestilah semua ingatan itu akan kembali.
Tapi di permukaannya, dalam waktu harian,
saya hidup dalam persekitaran yang sama dengan Alex.
Maka ianya adalah persekitaran yang saya perlukan,
dan ia suatu keperluan...
penipuan yang jahat...
apa saja yang kamu mahu gelarkan bagi dia.
Sebaik saja Ibu meninggal dunia,
sebaik saja kami tanam dia dan dia dah tiada,
ia seperti seluruh kepura-puraan ini telah tamat.
Apabila Alex menemui gambar itu, apa yang dia alami adalah kekeliruan.
Waktu saya jumpa gambar itu, apa yang saya alami adalah
ketakutan terhadap apa yang telah terjadi pada saya.
Tidak syak lagi.
Tak mungkin secara tidak sengaja.
Tak mungkin dia tersalah guna gunting dan terpotong bahagian kepala tu.
Ia sesuatu yang ngeri dan menakutkan
yang perlu diletakkan dalam bekas itu dengan segera,
atau terima risiko jatuh ke dalam kegelapan.
[Alex] Gambar itu merubah sesuatu pada saya.
Saya jalan terus ke dapur.
Marcus berdiri di situ, dan saya kata pada dia,
"Kita didera secara seksual atau tidak?"
Dan dia pusing, mukanya pucat.
Dia tak tahu apa nak buat. Dia berpaling, ada secawan teh pada tangannya,
dan ia terlepas jatuh ke atas lantai.
Dalam sekelip mata saja, semua persekitaran yang indah itu hilang.
Dan saya takkan lupa, sebab saya tahu permainan ini dah terbongkar.
Dan dia hanya memandang saya,
dia senyap.
Dia mengangguk. Dia cuma angguk menandakan 'ya'. Dia tak kata apa-apa, dia hanya angguk.
Kemudian dia berpusing, membelakangi saya,
dan berjalan ke laman.
Saya kata, "Ibu dera kita atau tidak?" Dia kata, "Ya, dia dera kita."
Dia meletakkan lengannya di bahu saya,
dan dia kata,
"Yeah, betul tu."
Dan kami menangis, kami berdua menangis.
Saya menangis dan menangis. Berhari-hari.
Berhari-hari lamanya.
Dan... saya tak tahu apa nak buat.
Saya...
tak tahu apa nak buat.
Saya asyik mengatakan, "Tak, tak mungkin Ibu. Kamu mesti tersilap."
Ibu kita tak mungkin seorang pedofilia.
Dia bukan wanita seperti itu.
Dia ada sifat-sifat yang aneh, tapi dia bukan itu.
[Marcus] Pada pengetahuan saya, Ayah saya tak pernah dera kami.
Dan, walaupun saya benci dia sebab dia sangat teruk,
saya tak percaya yang dia tahu Ibu mendera kami.
Saya mahu fikir yang dia tahu,
dan dia patut lakukan sesuatu tentang itu, tapi dia tak buat.
Ibu ada kebolehan yang hebat...
seperti hampir memukau
orang di sekelilingnya untuk lakukan apa yang dia mahu.
Semua orang fikir dia hebat dan baik,
bila sebenarnya dia bukan begitu.
Di sebaliknya dia seorang yang sangat rumit dan...
orang yang kejam.
[Alex] Walaupun sukar untuk menerima apa yang Ibu telah lakukan,
ia lebih sukar untuk menerima apa yang Marcus telah lakukan.
Bahawa kembar saya telah berbohong pada saya.
Satu-satunya orang yang saya...
...percaya 100%
sekarang telah mengkhianati saya.
Saya marah dengan dia.
Sangat marah padanya buat pertama kali.
Saya marah dengan dia sebab kami tahu segalanya antara satu sama lain,
dan kami tiada rahsia. Kami lakukan semuanya bersama,
tapi di belakang semua itu, dia masih ada simpan rahsia.
Macam mana kami sanggup berahsia? Kami tiada rahsia. Kami kembar.
Kami kembar seiras. Kami terikat.
Rahsia bukanlah suatu yang wujud
dan ada tempat dalam hubungan kami.
Tapi inilah yang terjadi.
[Marcus] Saya hampir bebas dari ingatan itu.
Saya dah keluarkannya, dari kepala saya.
Dan Alex ambil begitu saja
ingatan yang saya telah berikan padanya
dan lemparkannya di atas meja. Dalam sesaat, macam itu saja.
Saya cabar dia beritahu hal sebenar,
dan dia dengan mudahnya berkata dia tak bersedia menceritakan hal itu.
Dia kata ada penderaan seksual, dan itu saja.
Itu saja yang dia beritahu saya.
Dia akan datang dan tanya saya, saya tak kata apa-apa.
Saya tutup mulut.
Kamu tahu kan, saya dah beritahu kamu secebis maklumat tentang itu,
saya membenarkannya. Itu saja yang kamu perlu tahu.
Dan kami tak pernah bercakap tentang semua itu.
[Marcus] Saya tak boleh menanganinya.
Saya tak boleh tangani
dengan kesakitan itu, dengan-- dengan kesengsaraan seperti itu--
Saya tiada cara nak menanganinya.
Saya hanya mahu lari dan sembunyi dalam lubang.
Dan itulah yang saya buat.
[Alex] Saya sendirian.
Mungkin buat pertama kalinya dalam seumur hidup saya.
Saya kehilangan kembar saya.
Satu-satunya tempat bergantung terhadap kewujudan saya.
Saya ditinggalkan tanpa apa-apa perincian tentang perbuatan Ibu saya.
Saya tidak diberitahu yang manakah ingatan saya yang benar
dan bahagian mana yang palsu.
Tiada apa-apa.
Apa yang menjadikannya sukar
adalah saya membina kehidupan saya di sekitar ingatan yang Marcus berikan.
Jadi bukan saja saya kehilangan Marcus, saya juga telah kehilangan diri saya.
Saya bina semula kehidupan saya dari umur 18, tanpa apa-apa.
Sekarang saya 32 tahun, dan saya kembali kepada yang asalnya, kosong.
Saya mula dari kosong.
Saya mulakan lagi, buat kali kedua.
Kalau tak mustahil. Dan saya perlu mendirikan seluruh kehidupan saya semula!
Jadi saya mula
cuba menyiasat siapa Ibu saya dulu,
macam mana orangnya.
Macam mana dengan kehidupan rahsia ini?
Dan saya hampir obses.
Saya mula mencantumkan beberapa maklumat.
Saya mula mencari keratan akhbar tentang Ibu saya sewaktu dia terkenal sebagai wanita kelas atasan.
Dan saya mula mencari, segala bentuk maklumat.
Bercampur dengan surat-surat yang kamu dah agak akan jumpa,
Saya jumpa banyak surat cinta.
Surat dari orang dalam ketenteraan, kolonel,
orang yang agak penting.
Setiap dari mereka sangat mendambakan Ibu.
Saya mula sedar bahawa
hidupnya dikelilingi seks.
Dia seperti menjampi para lelaki itu.
Saya sayangkan Ibu saya.
Dan dia sebahagian dari hidup saya.
Dan ia sangat, sangat sukar
untuk menerima dua orang Ibu.
Ibu yang saya kenal dan Ibu yang saya baru tahu siapa dirinya.
Ia cuma...
lebih besar dari apa yang saya sangkakan.
Ia membuatkan saya sangat pening.
Apa yang benar dan apa yang palsu?
Macam mana kalau semuanya...
...adalah kisah yang direka?
Tiada apa yang masuk akal.
Apa lagi yang saya tak tahu?
Saya jadi sangat murung dan tertekan
dan sangat keliru...
tentang siapa diri saya.
Sampai terfikir untuk bunuh diri.
Saya-- saya tak boleh, saya tak boleh nak teruskan rutin harian.
Dan ia sangat...
sukar...
untuk ditangani.
Satu perkara besar yang telah selamatkan hidup saya adalah bertemu dengan isteri saya.
Saya telah temui seseorang yang bukan saja dah sedia menerima keadaan saya,
tapi sedia untuk menerima sejarah yang luar biasa ini
dan bantu saya meneruskan perjalanan saya mencari kebenaran.
Jadi kami pun berkahwin, dan kami ada dua orang anak.
Dan Marcus juga dah berkahwin, dan dia mempunyai dua orang anak.
Dan kami berdua nikmati hidup kami.
[Marcus] Saya bertekad untuk tidak membiarkan perkara ini memberi kesan pada hidup saya.
Jadi saya berjaya meletakkannya ke dalam kotak Pandora, tutup ia,
dan nikmati hidup yang sangat bahagia.
Saya sangat seronok.
Saya ada hubungan yang hebat. Saya ada isteri yang hebat.
Saya dah lakukan banyak perkara yang menakjubkan dalam hidup saya
tanpa perlu menangani semua perkara lampau itu.
Saya kunci ia jauh-jauh.
[Alex] Saya rasa apa yang membuatkan kisah ini lebih pelik
adalah hakikat bahawa kami lakukan semuanya bersama.
Selama 20 tahun yang lepas, kami bekerja bersama,
kami uruskan syarikat bersama, kami lakukan semuanya bersama.
Kami siap menulis buku tentang pengalaman kami.
Tapi Marcus tetap tak mahu bersikap terbuka.
Dia tak mahu pergi ke mana yang saya suruh dia pergi.
Saya ada banyak persoalan,
dan saya perlukan banyak jawapan.
Dan dia belum bersedia untuk berikannya.
Dan masih belum sedia sehingga ke hari ini.
[Marcus] Saya dah lama senyap tentang cerita sebenar
tentang apa yang telah terjadi selama 20 tahun.
Dan bila saya mengenangnya kembali, apa yang saya buat itu memang mengejutkan.
Saya patut pergi pada dia dan dakap dia.
Kami patut duduk dan berbincang tentangnya, "Macam mana kita mahu laluinya?
Mari pergi terapi. Mari lakukannya bersama."
Dan saya buat yang sebaliknya.
Saya biarkan dia buntu, bersendirian.
Maksud saya, saya tak percaya yang saya mampu buat begitu...
pada dia.
Dan ia sangat memalukan, apa yang saya dah lakukan tu.
Dan satu hari nanti dia akan maafkan saya, tapi...
Ia terlalu banyak.
Terlalu banyak.
[Alex] Saya masih tak tahu siapa saya.
Apa yang saya perlu kembar saya buat adalah bercakap...
supaya saya boleh bezakan mana yang betul dan apa yang tidak betul.
Saya mahu dia berikan saya kepingan terakhir bagi sebuah gambaran.
Apa sebenarnya yang dah terjadi
di rumah itu
bertahun-tahun dulu.
Agak dekat dengan kamu.
- Baiklah. - Yeah. Beranjak sedikit.
Memang nampak mengagumkan apa yang kita telah buat bersama.
Kita dah lalui banyak perkara yang berbeza,
tapi tanpa duduk semeja
dan mengatakan, "Apa sebab semuanya tu dulu?"
Saya selalu rasa yang saya tak perlu lakukannya pun.
Saya selalu rasa yang kamu cukup mempercayai saya...
dan cukup menghormati saya untuk tidak berikan semua perincian itu.
Yeah. saya menerimanya pada waktu kamu mengatakannya,
tapi semakin banyak yang saya tahu, bila kita menelusuri kisah ini,
semakin luar biasa
bila saya tak mempersoalkan apa-apa pada kamu.
Dan...
kesannya pada saya,
bagi saya sangat besar.
Ia perjalanan yang lebih sukar buat saya untuk melaluinya
lebih dari apa yang kamu bayangkan atau sebenarnya perjalanan itu dah tak bermakna.
Dan bagi saya, kerahsiaan kamu ini
adalah sesuatu yang saya dapati sangat sukar diterima
kerana kita tahu segalanya bersama-sama.
Kita kembar seiras, kita memahami perkara bersama, kita terikat bersama.
Tapi kita tetap ada
suatu
waktu senyap di mana
bila saya terdesak mencuba menanyakan soalan,
kamu mencuba dengan terdesak untuk tidak menjawabnya.
Dan bagi saya, saya rasa...
sebaik saja saya dapat jawapannya, saya boleh hentikan perjalanan saya.
Kamu faham maksud saya? Saya perlu hentikan perjalanan saya.
Saya perlu berhenti mencari.
Dan kamu akhirnya boleh melupakannya
pada masa yang sama, jadi kita berdua dapat manfaat dari pembongkaran ini.
- Bermanfaat buat satu sama lain. - Saya tahu kita dah dapat manfaat darinya.
Kamu pun tahu.
Dan kamu perlu faham yang waktu kamu datang pada saya
pada hari itu yang saya takkan lupa dan kamu tanya
sama ada ibu kita dera kita,
dan saya hanya jawab, "Ya" tanpa menambah apa-apa...
Saya fikir itu dah sangat cukup
dan kamu boleh teruskan hidup kamu dengan jawapan itu.
Tapi tidak. Tidak cukup bagi saya.
Detik itu...
sangat memberi kesan pada saya.
Ia juga berikan kesan yang kuat pada saya, Alex,
sebab dengan memberikan maklumat itu pada kamu, kemudian saya juga perlu mengingatinya kembali,
yang mana dah bertahun saya habiskan untuk melupakannya.
Menimbus, menimbus dan menimbusnya.
Senyap, senyap, senyap.
Yeah, tapi ia membolehkan saya menjalani hidup yang bebas,
seperti kamu juga.
Bebas dari penderaan kanak-kanak.
Bila saya buang ia dari kamu, saya buang ia dari saya juga.
Kamu tak faham yang itu?
Saya senyap demi saya.
Untuk saya.
Kalau saya berikannya pada kamu, saya perlu menerimanya juga.
Dan saya belum sedia untuk membuka rahsia itu.
Senyap adalah pembohongan.
Saya dah berbohong pada diri saya
selama 20 tahun bahawa saya telah didera.
Itulah pertahanan diri saya.
Ia suatu penipuan. Senyapkan diri adalah suatu pembohongan.
Dan memberitahu apa yang kamu mahu tahu
bermaksud menghentikan kesenyapan itu.
- Walau sedikit dari maklumat itu? - Apa-apa saja, Alex,
apa-apa saja yang lebih dari, "Ya, ibu saya dera kita."
Saya dah beri kamu makl-- Kamu dah tanya soalan, saya dah beritahu jawapannya.
Semua benda lain tak boleh dirunding lagi.
Saya tak boleh tanganinya lagi.
Kamu tak faham ke, Ali?
Tak, saya tak faham. Saya tak faham.
- Sebab itulah. Sebab itulah, Ali. - Saya tak memahaminya.
Saya tak boleh buat begitu.
Saya terlalu pengecut.
Sungguh dan sangat pengecut
untuk berikan kamu apa-apa saja,
apa-apa saja.
Jadi saya habiskan masa 20 tahun mencari jawapannya.
Nak gila saya dibuatnya.
Luangkan berjam-jam bercakap dengan orang, mencari benda, cebisan maklumat.
- Ia menghabiskan waktu hidup saya. - Tapi kenapa kamu tak lepaskannya saja?
- Kenapa kamu tak menerimanya saja? - Saya-- saya tak boleh.
Saya cuma tak boleh lepaskannya.
Kamu faham kenapa saya tak boleh berikannya pada kamu?
Yeah, saya faham.
Jadi saya dengan senyap membuat segala bentuk penyiasatan,
cuba mencarinya, dan kamu dengan senyapnya cuba untuk tak memberitahu apa-apa.
- Saya tiada pilihan, Ali. - Jadi berterusan seperti itulah.
Saya tiada pilihan.
Kita dah 54 tahun.
Lima puluh empat tahun, dah tua dah.
Berbual tentang perkara ini sekarang.
Kita patut dah buat waktu umur 20an.
Sia-sia betul 30 tahun.
Jujurlah saya cakap.
Tapi kita di sini sekarang.
Yeah, betul.
Saya--
Saya tak rasa saya ada kekuatan untuk beritahu kamu depan-depan
tentang apa yang betul-betul terjadi.
Tapi saya dah merakamkannya pada kamera
dan mungkin kamu boleh melihat rakaman itu.
Dan itu akan memberikan semua yang kamu perlu tahu.
Dan kamu suka kalau saya melihatnya?
Saya tak cakap saya suka. Saya cuma merasakan yang
- saya ada keperluan. - Keperluan.
Ia suatu keperluan, Alex. Inilah pengakhiran penipuan itu.
Kamu lihatlah.
Tapi saya cuma tak boleh beritahu di hadapan kamu, Ali.
Saya akan pergi dan biarkan kamu melihatnya.
Kemudian kita dah selesai.
- Okey. - Kamu dah sedia untuk melakukannya?
Ya.
Kamu buatkan saya agak ketakutan sekarang, tapi...
Saya betul-betul tak faham kenapa kamu perlu melihatnya.
Saya masih tak faham.
Supaya kita boleh terus rapat, Markie.
- Mungkinlah. - Saya perlukan penipuan ini tamat.
Dan saya perlukan hidup saya untuk menjadi benar.
Hidup saya tak benar. Hidup saya adalah apa yang kamu berikan, Markie.
Hidup saya adalah apa yang kamu mahukan.
Hidup saya telah ditentukan oleh kamu.
Saya perlukan sesuatu. Saya perlu memiliki maklumat ini.
- Okey. Baiklah. - Okey?
Saya tak pernah beritahu sesiapa...
tentang apa yang telah berlaku.
Saya pun hampir tak mempercayainya dalam diri saya.
Jadi kamu sedang meminta pada saya sesuatu
yang saya tak pernah berikan pada sesiapa sepanjang hidup saya.
Okey.
Sebagai tanda menyumpah Ibu. Mari lakukannya.
Ibu saya akan bawa kami ke dalam biliknya...
dia akan bawa kami ke atas katilnya.
Dia akan buat kami sentuh antara satu sama lain.
Dia akan buat kami bermain dengan satu sama lain.
Dia akan sentuh kami. Dia akan melancap kami.
Dia akan buat perkara yang bukan seorang ibu patut lakukan pada anaknya.
Kemudian dia teruskan.
Bukan saja dia mahu lakukan perkara itu demi kepuasan nafsunya,
malah dia gilirkan kami kepada rakan-rakannya.
Jadi dia akan bawa kami ke rumah kawannya,
makan malam dan minum segelas wain, kemudian tinggalkan kami di sana.
Bukan bersama, tapi berasingan.
Kemudian seorang lelaki asing yang saya tak pernah jumpa atau kenal
akan bawa saya ke katilnya dan sentuh saya,
rogol saya dan mencabul saya.
Demi kepuasan nafsunya.
Kemudian, pada waktu pagi, ibu akan datang dan jemput saya
dan bawa saya pulang.
Tak pernah bercakap, tak pernah berbincang.
Apa yang saya buat dalam kereta? Saya senyap dan diam.
Selalu senyap, selalu diam.
Kemudian ia akan berlaku lagi dan lagi.
Lepas itu dia akan bawa Alex pergi.
Saya akan baring atas katil saya...
... dalam bilik saya.
Alex takkan ada di situ, dia kembar saya.
Dia akan tinggal dengan seorang kawan ibu lagi.
Dan ini adalah suatu yang normal dalam kehidupan kami.
Ini adalah sesuatu yang kami membesar dengannya.
Dan kami menerimanya.
Kanak-kanak menerimanya.
Kanak-kanak akan menerima apa saja sebab mereka sayangkan ibu bapa mereka.
Dan mereka fikir apa yang ibu bapa mereka buat pada mereka adalah sebahagian dari proses membesar..
Kami tiada pengetahuan
untuk merasakan kami...
tahu ianya salah.
Dan...
walaupun sekarang, selepas bertahun lamanya,
Saya berfikir sendiri,
"Pergi mampus, Ibu.
Berani kamu fikir kamu boleh buat begitu pada saya?"
Tapi dia dah tiada. Dia dah meninggal dunia. Dia terlepas dari perbuatannya.
Dan saya tak boleh katakan itu padanya.
Dan saya menyesalinya.
Saya sangat menyesalinya.
Tapi sekarang... saya bersuara.
Sekarang saya beritahu anda.
Saya tak pernah jumpa anda semua. Saya tak kenal siapa anda.
Tapi anda tahu siapa ibu saya. Dan anda tahu apa yang dia lakukan adalah salah.
Dan itu sangat menguatkan.
Dan saya perlukannya.
Kita semua perlukannya.
Saya tahu beberapa kisah itu.
Saya dah agak sebahagiannya. Saya juga pernah terfikir sedikit.
Saya cuma tidak tahu betapa beratnya kebenaran itu.
Saya tak tahu ia sebesar itu.
[Alex] Macam mana-- macam mana kita bole keluar dari sana dengan selamat?
Kamu nak dengar semuanya?
Kita di sini sekarang. Kita takkan bercakap tentang ini lagi.
Jadi, kali terakhir saya...
digilirkan, dalam perkataan yang lebih baik...
Saya dibawa ke London oleh Ibu.
Dia ada makan malam dengan seorang lelaki ni, seorang artis.
Pastinya artis yang agak terkenal.
Kami ada makan malam.
Dia tinggalkan saya.
Dan saya duduk di rumah itu.
Kemudian dia datang ke-- satu bilik ni, yang dikelilingi dengan lukisan
dan ia ada sebuah katil empat penjuru ini,
dan dia naik ke katil itu dengan saya dan dia akan mula menyentuh saya.
Saya 14 tahun ketika itu.
Dan sebaik saja dia sampai ke kemaluan saya...
Saya duduk atas katil dan kata, "Tidak.
Saya tak mahukan ini. Saya tak sukakannya."
Dan saya tolak dia,
lalu dia berkasar. Dan saya berjaya keluar dari rumahnya.
- Dan saya pulang ke rumah. - Macam mana kamu sampai ke rumah?
Macam mana ia boleh berlaku?
Saya naik keretapi bawah tanah.
Saya masuk ke dalam keretapi tanpa duit, tapi kamu boleh lakukan begitu waktu dulu.
Saya masuk ke dalam keretapi tanpa wang.
Dan saya berjalan pulang.
Dan saya sampai, saya ketuk pada tingkap, dan kamu benarkan saya masuk.
Saya pergi ke katil dan tidur.
- Dan keesokannya kita teruskan-- - Apa yang Ibu kata waktu itu?
Macam mana-- Dia tak tahu kamu dah ada di dalam rumah tu?
Tidak. Saya bangun pagi itu. Kita sedang sarapan.
Dia kelihatan sangat terkejut bila nampak saya di situ.
Dan saya pandang dia. Dan dia pandang saya.
Dan ia tidak terjadi lagi.
- Dan itulah pengakhirannya, Ali. - Tanpa mengatakan apa-apa?
Tanpa mengatakan apa-apa.
Gila.
Dan dia tak lakukannya pada kamu lagi.
Kamu tak pernah pergi dah. Kamu tak pernah keluar dari rumah itu lagi.
Dan ia dah tamat.
Begitulah ia berhenti.
Sekarang kamu dah tahu segalanya.
Kamu dah ada segalanya, Ali.
Itu yang kamu perlukan.
Itulah yang saya perlukan.
Yeah.
Tiada pembohongan lagi! Tiada pembohongan.
Tiada kesenyapan lagi. Tiada lagi rahsia.
Dan saya dapatkan kamu semula... bersama saya.
[Alex] Tak mungkin saya mampu membalas jasanya atas apa yang dia dah lakukan.
Dan tiada apa saya mampu ungkapkan padanya.
Tapi dia tahu.
Dan itu dah memadai.
Ia dah selesai.
Akhirnya.
Dan kami teruskan hidup.
Sarikata oleh Sanzoryu